По информация на румънските гранични власти, от 0 часа на 25.03.2020 г. български граждани, които пътуват за Румъния, подлежат на задължителна 14-дневна карантина на посочен от тях адрес, съобщиха от Гранична полиция. Ограничението не се отнася за водачи на товарни автомобили и транзитно преминаващи български граждани.

Румънските власти са определили коридори за преминаване през територията на Румъния на товарни автомобили, пътуващи транзитно през страната към Молдова и Украйна. Такива автомобили могат да преминат българо-румънската граница само през съвместния ГКПП Русе – Гюргево.

На границата с Румъния на ГКПП Видин трафикът е интензивен на вход, а на ГКПП Русе - на изход за товарни автомобили. На граничните пунктове Силистра, Дуранкулак и Оряхово трафикът е нормален. За 30 дни от 14.03.2020 г. румънските гранични власти са спрели преминаването на хора и автомобили на граничните пунктове, съпределни на българските Никопол, Свищов, Кайнарджа, Крушари и Кардам.